b'\n_START_ARTICLE_\nAnne Bradstreet\n_START_SECTION_\nBiografi\n_START_PARAGRAPH_\nHun ble d\xc3\xb8pt Anne Dudley i Northampton i England i 1612 som datter av Thomas Dudley, en steward av jarlen av Lincoln, og Dorothy Yorke. Grunnet hennes families posisjon vokste hun opp i kulturelle omstendigheter og var i motsetning til de fleste kvinner i hennes tid, godt utdannet i historie og litteratur, og snakket flere spr\xc3\xa5k. Da hun var 16 \xc3\xa5r ble hun gift med Simon Bradstreet. B\xc3\xa5de Hennes far som hennes ektefelle kom senere til \xc3\xa5 tjene som guvern\xc3\xb8rer av Massachusetts Bay-kolonien. Anne Dudley Bradstreet og hennes mann, sammen med hennes foreldre, utvandret til Amerika om bord p\xc3\xa5 skipet \xc2\xabArbella\xc2\xbb som en del av Winthrop-fl\xc3\xa5ten av puritanske nybyggere i 1630. Hun selv var mismodig over \xc3\xa5 forlate sitt elskede England._NEWLINE_Anne Bradstreet satte foten p\xc3\xa5 amerikansk jord for f\xc3\xb8rste gang den 14. juni 1630 i hva som i dag er Pioneer Village ved Salem i Massachusetts sammen med Simon, hennes foreldre og andre nybyggere, alle en del av den puritanske utvandringen til New England i \xc3\xa5rene 1620\xe2\x80\x931640. Deres opphold ble kortvarig grunnet sykdommen og hungeren til guvern\xc3\xb8r John Endecott og de andre pilegrimene i landsbyen. De fleste flyttet raskt s\xc3\xb8rover langs kysten til Charlestown i Massachusetts, men ogs\xc3\xa5 dette oppholdet ble kortvarig da de forflyttet seg igjen videre s\xc3\xb8rover langs elven Charles River til de grunnla \xc2\xabbyen p\xc3\xa5 h\xc3\xb8yden\xc2\xbb som ble Boston i Massachusetts._NEWLINE_Familien Bradstreet flyttet snart igjen, denne gangen til hva som i dag er Cambridge i Massachusetts. I 1632 f\xc3\xb8dt Anne sitt f\xc3\xb8rste barn, Samuel, i det som den gang ble kalt for Newe Towne._NEWLINE_B\xc3\xa5de hennes far som hennes ektemann var ledende i grunnleggelsen av l\xc3\xa6restedet Harvard.To av hennes s\xc3\xb8nner tok eksamen der, Samuel i 1653 og Simon i 1660. I oktober 1997 dedikerte samfunnet ved Harvard en port til hennes minne, som USAs f\xc3\xb8rste publiserte poet. Bradstreet Gate er lokalisert ved siden av Canaday Hall, den nyeste studentinternatet i Harvard Yard._NEWLINE_Til tross for svakelig helse f\xc3\xb8dt hun \xc3\xa5tte barn og oppn\xc3\xa5dde en komfortabel sosial posisjon. Etter tidligere ha v\xc3\xa6rt rammet av kopper kom hun etter hvert til igjen \xc3\xa5 bli rammet av sykdom i form av lammelse i hennes siste \xc3\xa5r._NEWLINE_Tidlig p\xc3\xa5 1640-tallet ble Simon igjen presset av sin hustru da hun gravid med deres sjette barn flyttet for sjette gang, denne gangen fra Ipswich og til Andover i Massachusetts. North Andover var det opprinnelige bynavnet som ble grunnlagt av familiene Stevens, Osgood, Johnson, Farnum, Barker og Bradstreet, blant andre. Anne og hennes familie bodde i Old Center i North Andover. De bodde aldri i hva som i dag er kjent som \xc2\xabAndover\xc2\xbb i s\xc3\xb8r._NEWLINE_I 1650 hadde presten John Woodbridge f\xc3\xa5tt The Tenth Muse Lately Sprung Up in America, diktet av \xc2\xabA Gentlewoman from Those Parts\xc2\xbb utgitt i London, noe som gjorde Anne Bradstreet til den f\xc3\xb8rste kvinnelige poeten som noen gang ble utgitt i b\xc3\xa5de England og i Den nye verden._NEWLINE_Den 10. juli 1666 brant deres hjem i North Andover ned i en brann som gjorde familien Bradstreet hjeml\xc3\xb8se og med f\xc3\xa5 personlige eiendeler. P\xc3\xa5 den tiden var hennes helse allerede sviktene. Hun led av tuberkulose og m\xc3\xa5tte forholde seg til tapet av kj\xc3\xa6re slektninger, men hennes vilje var sterk og som en refleksjon av hennes religi\xc3\xb8se tro og kunnskap om Bibelen, fant hun fred i troen p\xc3\xa5 at hennes svigerdatter Mercy og hennes barnebarn var i himmelen._NEWLINE_Anne Bradstreet d\xc3\xb8de den 16. september 1672 i North Andover i Massachusetts da hun var 60 \xc3\xa5r gammel. Det n\xc3\xb8yaktige stedet for hennes grav er usikker, men mange historikere mener at hennes legeme er gravlagt i Old Burying Ground ved Academy Road og Osgood Street i North Andover. Dette omr\xc3\xa5det i Merrimack Valley er i dag beskrevet som Valley of the Poets, \xc2\xabPoetenes dal\xc2\xbb. En mark\xc3\xb8r i gravlunden i North Andover minnes 350-\xc3\xa5rsjubileumet i 2000 for utgivelsen av The Tenth Muse i London i 1650. Stedet og Bradstreet Gate ved Harvard kan v\xc3\xa6re de eneste stedene i USA som \xc3\xa6rer hennes minne._NEWLINE_Fire \xc3\xa5r etter hennes d\xc3\xb8d i 1672 giftet Simon Bradstreet seg for andre gang til kvinne som ogs\xc3\xa5 het Anne. I 1697 d\xc3\xb8de Simon og ble gravlagt i Salem.'